‘เต่า’สั่งประสารล้างหนี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — บอร์ด ธปท.สั่ง“ประสาร” หารือปลัดคลังแก้หนี้กองทุนฟื้นฟูในสัปดาห์หน้า
แหล่งข่าวจากกระทรวงการคลัง เปิดเผยว่า การประชุมคณะกรรมการธนาคารแห่งประเทศไทย (ธปท.) ที่มี ม.ร.ว.จัตุมงคล โสณกุล เป็นประธาน ได้มีมติเห็นชอบให้นายประสาร ไตรรัตน์วรกุล ผู้ว่าการ ธปท. ไปหารือกับนายอารีพงศ์ภู่ชอุ่ม ปลัดกระทรวงการคลัง เพื่อสรุปแนวทางการแก้ไขปัญหาหนี้กองทุนเพื่อการฟื้นฟูและพัฒนาระบบสถาบันการเงิน (FIDF) 1.14 ล้านบาท เพื่อให้เกิดผลในทางปฏิบัติโดยเร็วที่สุด โดยทั้งสองหน่วยงานนัดจะหารือกันในสัปดาห์หน้านี้
กรรมการ ธปท. ได้รับทราบแนวทางแก้ไขต่างๆ เช่น 1.ข้อเสนอของ ธปท. ที่ให้มีการแก้ไขกฎหมายเงินตรา เพื่อรวมบัญชีรายได้ต่างๆ ของ ธปท. เป็นบัญชีเดียว จะได้นำรายได้มาชำระเงินต้นได้ 2.การขายทรัพย์สินที่มีอยู่ของกองทุนฟื้นฟูฯ มาชำระหนี้ 3.ข้อเสนอกระทรวงการคลังที่จะให้ออกพันธบัตรแบบไม่มีผลตอบแทน (ซีโร่คูปอง) ขายให้ ธปท. เพื่อนำเงินไปชำระดอกเบี้ย
คณะกรรมการ ธปท. เห็นว่าการแก้ไขหนี้กองทุนฟื้นฟูฯ มีความจำเป็นเร่งด่วนที่ต้องดำเนินการ หากชำระหนี้ไม่ได้ สุดท้ายเป็นภาระของประเทศ 
นายประสาร กล่าวว่า ในสัปดาห์หน้าจะหารือกับกระทรวงการคลังถึงแนวทางการแก้ไขภาระหนี้ของกองทุนฟื้นฟูฯ ว่าจะดำเนินการอย่างไรต่อไปจึงจะเหมาะสม 
อย่างไรก็ตาม แนวทางการนำเงินทุนสำรองระหว่างประเทศไปลงทุนหารายได้มาชำระหนี้ แต่เป็นเพียงช่องทางหนึ่งในการหารือ ยังไม่สามารถสรุปได้ว่าวิธีการใด ช่องทางใดจะเหมาะสม ซึ่ง ธปท.กับคลังคงจะได้หารือกันเพื่อหาทางเลือกที่เหมาะสมในการแก้ไขหนี้
“ทางเลือกที่ว่า คงไม่ใช่การออกซีโร่คูปอง” นายประสาร กล่าว
สำหรับหนี้ของกองทุนฟื้นฟูฯ ปัจจุบันเหลืออยู่ 2 กอง คือ FIDF1 วงเงิน 4.6 แสนล้านบาท และ FIDF3 วงเงิน 6.4 แสนล้านบาท เป็นภาระงบประมาณที่จ่ายชำระดอกเบี้ยปีละ 67 หมื่นล้านบาท 
ด้านนายอารีพงศ์ กล่าวว่า การแก้ไขหนี้กองทุนฟื้นฟูฯ เป็นนโยบายสำคัญที่นายกรณ์ จาติกวณิช รมว.คลัง มอบหมายให้ดำเนินการ เพราะจะทำให้งบประมาณเข้าสู่ภาวะสมดุลภายใน 5 ปีเร็วขึ้น
ก็จะลดเงินต้นและภาระดอกเบี้ยได้จำนวนมาก สามารถนำเงินไปพัฒนาประเทศด้านอื่นได้